Situaţie halucinantă la Huşi, în Vaslui, acolo unde rudele unui decedat au făcut plângere la poliţie, acuzând că li s-a furat mortul de la morgă. Miza ar fi ajutorul de înmormântare în valoare de 5.000 de lei.

Fosta soţie a lui Mihai Gorgan, un bărbat de 52 de ani care a decedat în urmă cu o săptămână la Spitalul din Huşi, a făcut plângere la poliţie împotriva lui Marin Lila, pe care îl acuză că a furat cadavrul fostului soţ de la morgă, pentru a pune mâna pe ajutorul de înmormântare.

De cealaltă parte, Lila susţine că a vrut doar să facă o faptă creștinească, pentru că nu avea cine să-l îl îngroape pe bărbat.